พระราชกฤษฎีกาพระราชกฤษฎีกาเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่นพ.ศ.๒๕๒๗ ภูมิพลอดุลยเดชป.ร.ให้ไว้ณ วันที่ ๑๗ พฤศจิกายน พ.ศ. ๒๕๒๗เป็นปีที่๓๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่นอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทยและมาตรา ๔แห่งพระราชบัญญัติจัดสรรเงินภาษีสรรพสามิต พ.ศ. ๒๕๒๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่นพ.ศ. ๒๕๒๗มาตรา ๒[๑]พระราชกฤษฎีกานี้ให้ใช้บังคับตั้งแต่วันที่ ๑๙ พฤศจิกายน พ.ศ. ๒๕๒๗เป็นต้นไปมาตรา ๓[๒]ให้ผู้มีหน้าที่เสียภาษีสรรพสามิตตามกฎหมายว่าด้วยภาษีสรรพสามิตเสียภาษีเพิ่มขึ้นสำหรับสินค้าหรือบริการตามที่กำหนดในกฎหมายว่าด้วยพิกัดอัตราภาษีสรรพสามิตในอัตราร้อยละสิบของภาษีมาตรา ๔ ให้รัฐมนตรีว่าการกระทรวงการคลังรักษาการตามพระราชกฤษฎีกานี้ผู้รับสนองพระบรมราชโองการพลเอกป. ติณสูลานนท์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากกฎหมายว่าด้วยภาษีซีเมนต์ซึ่งทำในพระราชอาณาเขตกฎหมายว่าด้วยการเก็บภาษีไม้ขีดไฟซึ่งทำในพระราชอาณาเขต กฎหมายว่าด้วยยานัดถุ์กฎหมายว่าด้วยภาษีน้ำมันและผลิตภัณฑ์น้ำมันซึ่งทำในพระราชอาณาจักรกฎหมายว่าด้วยภาษีไม้ขีดไฟซึ่งทำในพระราชอาณาจักรและกฎหมายว่าด้วยภาษีเครื่องดื่มได้ถูกยกเลิกโดยพระราชบัญญัติภาษีสรรพสามิต พ.ศ. ๒๕๒๗เป็นเหตุให้รายได้ของราชการส่วนท้องถิ่นที่เคยได้รับจากกฎหมายดังกล่าวถูกยกเลิกไปด้วยและเพื่อให้ราชการส่วนท้องถิ่นได้รับเงินรายได้ตามเดิม จึงจำเป็นต้องตราพระราชกฤษฎีกานี้พระราชกฤษฎีกาเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่น(ฉบับที่ ๒) พ.ศ. ๒๕๓๔[๓]หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากอัตราภาษีสรรพสามิตที่เก็บเพิ่มจากน้ำมันและผลิตภัณฑ์น้ำมันเพื่อนำไปจัดสรรให้แก่กรุงเทพมหานคร และราชการส่วนท้องถิ่นในปัจจุบันนี้ยังอยู่ในอัตราต่ำประกอบกับรัฐบาลมีนโยบายนำระบบราคาลอยตัวมาใช้ กับน้ำมันและผลิตภัณฑ์น้ำมันสมควรปรับปรุงอัตราภาษีสรรพสามิตที่เก็บเพิ่มจากน้ำมันและผลิตภัณฑ์น้ำมันให้สูงขึ้นเพื่อให้กรุงเทพมหานครและราชการส่วนท้องถิ่นมีรายได้เพิ่มขึ้นจึงจำเป็นต้องตราพระราชกฤษฎีกานี้พระราชกฤษฎีกาเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่น(ฉบับที่ ๓) พ.ศ. ๒๕๓๔[๔]มาตรา ๔ให้อัตราภาษีสรรพสามิตตามมาตรา ๓แห่งพระราชกฤษฎีกาเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่นพ.ศ. ๒๕๒๗ ก่อนการแก้ไขเพิ่มเติมโดยพระราชกฤษฎีกานี้ ยังคงใช้บังคับต่อไปเฉพาะในการปฏิบัติจัดเก็บภาษีอากรที่ค้างอยู่หรือที่พึงชำระก่อนวันที่พระราชกฤษฎีกานี้ใช้บังคับหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากพระราชบัญญัติแก้ไขเพิ่มเติมประมวลรัษฎากร (ฉบับที่ ๓๐) พ.ศ. ๒๕๓๔ได้ยกเลิกภาษีการค้าและนำภาษีมูลค่าเพิ่มและภาษีธุรกิจเฉพาะมาใช้แทนพร้อมทั้งได้มีการปรับปรุงอัตราภาษีสรรพสามิตใหม่ให้สอดคล้องกันกับอัตราภาษีมูลค่าเพิ่มและภาษีธุรกิจเฉพาะและโดยที่อัตราภาษีสรรพสามิตที่เก็บเพิ่มเป็นรายได้แก่กรุงเทพมหานครและราชการส่วนท้องถิ่นได้กำหนดไว้ในหลายอัตราสำหรับสินค้าแต่ละชนิดสมควรปรับปรุงแก้ไขให้เป็นอัตราเดียวกันสำหรับสินค้าและบริการทุกชนิดเพื่อให้สอดคล้องกับอัตราภาษีสรรพสามิตที่ปรับปรุงใหม่และเพื่อความสะดวกในการจัดเก็บจึงจำเป็นต้องตราพระราชกฤษฎีกานี้นันทพล/ผู้จัดทำ๓๐ตุลาคม ๒๕๕๒[๑]ราชกิจจานุเบกษา เล่ม ๑๐๑/ตอนที่ ๑๖๙/ฉบับพิเศษ หน้า ๑๐/๑๙ พฤศจิกายน ๒๕๒๗[๒]มาตรา ๓ แก้ไขเพิ่มเติมโดยพระราชกฤษฎีกาเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่น(ฉบับที่ ๓) พ.ศ. ๒๕๓๔[๓]ราชกิจจานุเบกษา เล่ม ๑๐๘/ตอนที่ ๑๕๕/หน้า ๗๓๐/๓ กันยายน ๒๕๓๔[๔]ราชกิจจานุเบกษา เล่ม ๑๐๘/ตอนที่ ๒๐๑/ฉบับพิเศษ หน้า ๒๓๕/๒๑ พฤศจิกายน ๒๕๓๔